A hajadat tépve kirohansz a világból, ha megtudod, miért van sötét az újlipótvárosi rakparton | 24.hu
A hajadat tépve kirohansz a világból, ha megtudod, miért van sötét az újlipótvárosi rakparton
2017. 02. 07. 12:08	A budapesti XIII. kerület Carl Lutz rakparton lévő gyalogos és bicikliúton vannak felszerelt lámpák, csak éppen sosem világítanak. A jarokelo.hu-ra már több bejelentés is érkezett a balesetveszélyes helyzet miatt, de sem a kerület, sem a főváros, se az ott lévő hotel nem lépett az ügyben – írja az Index.
Az ügyben mindenki egymásra mutogat, kilenc lámpa felkapcsolásáról van szó egy százméteres szakaszon, mégis a BKK a Budapesti Dísz- és Közvilágítási Kft.-hez irányít, az önkormányzat szintén ide, viszont a szóban forgó cég szerint ezek a lámpák nem az ő üzemeltetésük alá tartoznak. A hotel szintén azt mondja, nincs ráhatásuk a problémára.
Röviden: azért nem ég kilenc darab lámpa a rakparton, mert senki nem tudja, hol van a kapcsolójuk.
Kiemelt kép: jarokelo.hu
Jön az árvíz, egyre nagyobb a készültség	Nézd meg a legfrissebb cikkeinket a címlapon!